Chanchal Chowdhury | মা-কে নিয়ে কি বললেন চঞ্চল?

কলকাতা: খালি ওপার বাংলা নয়, এপার বাংলাতেও যথেষ্ট জনপ্রিয় চঞ্চল চৌধুরী (Chanchal Chowdhury)। তার অভিনয় দেখার জন্য মুগ্ধ হয়ে অপেক্ষা করেন গঙ্গার এপারের বাঙালিরাও। সম্প্রতি তিনি মাতৃদিবস (Mothers Day) নিয়ে নিজের অনুভূতির কথা জানালেন। মনে করলেন তাঁর মায়ের লড়াইয়ের গল্প। মায়ের জীবনের যুদ্ধ তুলে ধরলেন ওপার বাংলার জনপ্রিয় অভিনেতা চঞ্চল চৌধুরী। ছোটবেলায় তাঁর কীভাবে লড়াই করে তাঁদের বড় করে তুলেছিলেন সেই কথাই মনে করলেন অভিনেতা।

কিছুদিন আগেই বাবা-কে হারিয়েছেন চঞ্চল। এই মাতৃদিবসে মায়ের লড়াইয়ের গল্প মনে করলেন তিনি। ছোটবেলায় তাঁর মা একা হাতে আট ভাই বোনকে বড়ো করে তুলেছেন। অভিনেতা তাঁর মাকে একদম অন্যরকম ভাবে জীবনে পেয়েছেন। মায়ের লড়াইয়ের গল্প তুলে ধরে মাতৃদীবস উপলক্ষ্যে অভিনেতা সোশ্যাল মিডিয়ায় লেখেন, “খুব ছোট থেকেই আমি মাকে আর মায়ের লড়াইকে উপলব্ধি করতে পেরেছি। আমাকে বড়ো করতে গিয়ে কতকিছুই না মাকে ত্যাগ করতে হয়েছে। আমাদের মায়েদের প্রজন্মের বোধহয় একটাই লক্ষ্য ছিল, সন্তানকে ভালো করে বড় করে তোলা। আর এই কাজ করতে গিয়ে মায়েরা নিজেদের সমস্ত শখ, আহ্লাদ, পছন্দকে বিসর্জন দিয়েছেন। মাকে দেখেছি, কিছু চাইতে বললে মা এখনও বুঝে উঠতে পারেন না যে কী চাইবেন।” তাঁর সংযোজন, “আসলে মায়েরা দুর্গা হয়। তারা একাই সবকিছু সামলে নিতে পারে। কোনোকিছুর বিনিময়ে তারা কিছু চাইতে পারে না।”

আরও পড়ুন:Mothers’ Day | মা, এই লেখাটা তোমার জন্য…

তিনি আরো জানান যে, “আমার মায়ের প্রথাগত শিক্ষা খুব বেশি নয়। কিন্তু আমার মা জীবনের শিক্ষায় উচ্চশিক্ষিত। আমি যখন ছোটবেলায় পড়াশোনা করতাম তখন মা সবসময় আমার পাশে থাকতো। মা আমার কাছে প্রেরণা। আমার চোখে আমার মা সবচেয়ে শিক্ষিত একজন মানুষ।” প্রসঙ্গত, খুব শীঘ্রই আসতে চলেছে চঞ্চল চৌধুরী অভিনীত মৃণাল সেনের বায়োপিক। এই ছবিতে তাঁর বিপরীতে দেখা যাবে অভিনেত্রী মনামী ঘোষকে।